《送崔侍御赴京》
唐代·李颀

绿槐荫长路，骏马垂青丝。柱史谒承明，翩翩将有期。

千官大朝日，奏事临赤墀。肃肃仪仗里，风生鹰隼姿。

一从登甲科，三拜皆宪司。按俗又如此，为郎何太迟。

送君暮春月，花落城南陲。惜别醉芳草，前山劳梦思。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。